《清明前风雨兼旬城外桃李无在者书室中有酴醿》
宋代·郑刚中

素质吐孤芳，柔条敷瘦绿。
谁将刻楮手，作此数蕤玉。
园林烟雨多，百卉飞蔌蔌。
小室偶深静，花意犹清淑。
置之砚席间，鼻观常芬馥。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。